Напиши съдбата си, Архангел Михаил чрез Рона Хърман
Напиши съдбата си, Архангел Михаил чрез Рона Хърман
---------------------------------------------------


Възлюбени майстори, докато вие навлизате все по-дълбоко и все по-пълно в духовната си зрелост, ние изливаме върху вас от висшите царства на Вселената сиянието и любовта на нашия Бог Баща-Майка. Време е да определите по кой път на просветлението ще вървите, кой от тях намира истински отклик в свещеното ви сърце.

Съществува само една истина и това е вечната истина на Създателя, но тя е разделена на много енергии, мисловни форми и нива на истинност. Време е да последвате гласа на своя Висш Аз, като заявите високо истината, която отеква ясно във вас, и после да се придържате неотклонно към нея.
Онези от вас, които проправят пътя, воините на Светлината, са се издигнали високо над честотите на горната част на третото и средната част на четвъртото измерение, в които съществуват в момента Земята и хората. Всичко, което приемахте за своя истина, за свой нов начин на действие и съществуване, за своя нова идентичност, бързо се размива и изчезва. Появява се нова холографска картина и в своята несигурност вие се питате как да се впишете в нея и какво трябва да правите сега.

Кои сте вие? Какви искате да бъдете? Вгледайте се в себе си, мои верни спътници, и си спомнете как преди толкова еони от време извисихме заедно Вселената и създадохме нови галактики, светове и цивилизации, които сега не можете да опишете дори в мечтите си.

Помнете, можете да имате или да бъдете всичко, което си помислите и представите. Ние сме още по-близо до вас, за да ви насочваме, вдъхновяваме и закриляме. Обичаме ви безкрайно.
Аз Съм архангел Михаил